Chinesischer Kalender
Da chinesische Kalenda isch an astronomischer Lunisolarkalender, des hoasst, an Kalenda, wo sich gliichzitig mitm Sunnazyklus (durat a Johr) und m Mondzyklus (durat an Monat) usgoht, und net vo arithmetischa Regla bschtimmt wird, sondan vo astronomischa Ereignisse.
Obwohl in China und Taiwan wird offiziell da gregorianischen Kalender vawendet, zur Berechnung vo rituella Feschte nimmt ma aba all no da traditionelle Kalenda. Im Chinesischen hoaßt der traditionelle Kalender Bauernkalender ( 農曆 nóngli), da gregorianische Kalender isch da weschtliche ( 西曆 xīli) oda bürgerliche Kalender (公曆 gōngli).
Oa Johr im chinesischa Kalenda bschtoht in da Regel us 12 Monat, wo vo 1 – 12 durchnummeriert sind, am Tag vom Neumond afangen und 29 oda 30 Täg hond. Zum dia Differenz zum tropischa Johr uszglicha gits – noch nam relativ komplizierta Syschtem eppa alle drü Johr oan Schaltmonat, wo dia gliich Numma hot wia da Monat davor. Also hot a normals Johr 353 – 355 Täg, a Schaltjohr hot 383 – 385 Täg. Neujohr isch zwüscha Wintersonnenwende und Frühlingstagundnachtgleiche, also zwüscha dm 21. Januar und m 21. Februar (gilt für 1645-2644). Ußadeam gits an Zyklus vo je 60 Johr, Monate und Täg.
Regla
Da hütige chinesische Kalenda gilt sit 1645 und hot im Prinzip fünf Regla:
Bezugspunkt isch da 120. öschtliche Meridian (Peking: 116°25'O).
Der Tag fangt um Mitternacht a.
Da erschte Tag vom Monat isch imma an Neumond.
Wintersonnenwende uf da Nordhalbkugel isch imma im 11. Monat.
Wenn an Schaltmonat nötig isch, nimmt ma imma da erschte Monat zwüscha zwoa Wintersonnenwenden, uf dean koan Zhōngqì ( 中氣 ) fallt. Der Schaltmonat hot dia gliich Numma, wie da Monat davor.
Zwölf Zhōngqì toalan die Ekliptik in 12 Töal mit je 30°. Vier vo deana zwölf Zhōngqì sind die Sonnenwenden und Tagundnachtgleichen. Da mittlere Zitabschtand zwüscha zwoa Zhōngqì isch also 1/12 vo nam tropischa Johr oda 30,43685 Täg und isch a bizle länga als da mittlere synodische Monat oda 29,53059Täg.
Da chinesische Kalenda isch drum so kompliziert zum Usreachna, will a net uf Mittlwerte basiert, sondan uf da exakta astronomischa Stellunga vo Sunna und Mond. Dia Zit zwüscha zwoa Zhōngqì schwankt zwüscha 29,44 und 31,44Täg, die vo nam synodischa Monat zwüscha 29,27 und 29,84 Täg. Drum ischs boda sälta, dass uf oan Monat zwoa Zhōngqì fallen bzw. dass an Monat, uf dean koan Zhōngqì fällt, koan Schaltmonat isch (scheinbare Schaltmonat).
Der 60er-Zyklus
60-Jahres-ZyklusElementTierSymbolJohr  Holz  Ratte  甲子  1864  1924  1984 Holz  Büffel  乙丑  1865  1925  1985 Füür  Tiger  丙寅  1866  1926  1986 Füür  Hase  丁卯  1867  1927  1987 Erde  Drache  戊辰  1868  1928  1988 Erde  Schlange  己巳  1869  1929  1989 Metall  Ross  庚午  1870  1930  1990 Metall  Schof  辛未  1871  1931  1991 Wasser  Aff  壬申  1872  1932  1992 Wasser  Guller  癸酉  1873  1933  1993 Holz  Hund  甲戌  1874  1934  1994 Holz  Schwii  乙亥  1875  1935  1995 Füür  Ratte  丙子  1876  1936  1996 Füür  Büffel  丁丑  1877  1937  1997 Erde  Tiger  戊寅  1878  1938  1998 Erde  Haas  己卯  1879  1939  1999 Metall  Drache  庚辰  1880  1940  2000 Metall  Schlange  辛巳  1881  1941  2001 Wasser  Ross  壬午  1882  1942  2002 Wasser  Schof  癸未  1883  1943  2003 Holz  Aff  甲申  1884  1944  2004 Holz  Guller  乙酉  1885  1945  2005 Füür  Hund  丙戌  1886  1946  2006 Füür  Schwii  丁亥  1887  1947  2007  Erde  Ratte  戊子  1888  1948  2008 Erde  Büffel  己丑  1889  1949  2009 Metall  Tiger  庚寅  1890  1950  2010 Metall  Haas  辛卯  1891  1951  2011 Wasser  Drache  壬辰  1892  1952  2012 Wasser  Schlange  癸巳  1893  1953  2013 Holz  Ross  甲午  1894  1954  2014 Holz  Schof  乙未  1895  1955  2015 Füür  Aff  丙申  1896  1956  2016 Füür  Guller  丁酉  1897  1957  2017 Erde  Hund  戊戌  1898  1958  2018 Erde  Schwii  己亥  1899  1959  2019 Metall  Ratte  庚子  1900  1960  2020 Metall  Büffel  辛丑  1901  1961  2021 Wasser  Tiger  壬寅  1902  1962  2022 Wasser  Haas  癸卯  1903  1963  2023 Holz  Drache  甲辰  1904  1964  2024 Holz  Schlange  乙巳  1905  1965  2025 Füür  Ross  丙午  1906  1966  2026 Füür  Schof  丁未  1907  1967  2027 Erde  Aff  戊申  1908  1968  2028 Erde  Guller  己酉  1909  1969  2029 Metall  Hund  庚戌  1910  1970  2030 Metall  Schwii  辛亥  1911  1971  2031 Wasser  Ratte  壬子  1912  1972  2032 Wasser  Büffel  癸丑  1913  1973  2033 Holz  Tiger  甲寅  1914  1974  2034 Holz  Haas  乙卯  1915  1975  2035 Füür  Drache  丙辰  1916  1976  2036 Füür  Schlange  丁巳  1917  1977  2037 Erde  Ross  戊午  1918  1978  2038 Erde  Schof  己未  1919  1979  2039 Metall  Aff  庚申  1920  1980  2040 Metall  Guller  辛酉  1921  1981  2041 Wasser  Hund  壬戌  1922  1982  2042 Wasser  Schwii  癸亥  1923  1983  2043
Da Sechziga Zyklus vo da Johr, Monat und Täg setzt sich zäm us nam Zyklus vo Zehn Himmelsschtämm (天干 tiāngān) und da zwölf Tierzoacha vom chinesischa Kalenda (Erdzweige 地支 dìzhī). Da 60-Jahre-Zyklus isch im 3. Johrhundat vo da Han-Dynastie igführt wora. Da 60-Tage bzw. Monate-Zyklus kummt us m 13. Johrhundat.
Hüt brucht ma bloss no da 60-Jahre-Zyklus bzw. da 12-Jahre-Zyklus vo da Tierzoacha fürd chinesische Astrologie.
Die 10 Himmelsschtämm
Die zehn Himmelsschtämm sind a Kombination us da fünf Wandlungsphasa und Yin und Yang.
甲 chin. jiă, jap. kinoe (木の兄) oder kō: Holz und Yáng
乙 chin. yĭ, jap. kinoto (木の弟) oder otsu: Holz und Yīn
丙 chin. bĭng, jap. hinoe (火の兄) oder hei: Füür und Yáng
丁 chin. dīng, jap. hinoto (火の弟) oder tei: Füür und Yīn
戊 chin. wù, jap. tsuchinoe (土の兄) oder bo: Erde und Yáng
己 chin. jĭ, jap. tsuchinoto (土の弟) oder ki: Erde und Yīn
庚 chin. gēng, jap. kanoe (金の兄) oder kō: Metall und Yáng
辛 chin. xīn, jap. kanoto (金の弟) oder shin: Metall und Yīn
壬 chin. rén, jap. mizunoe (水の兄) oder jin: Wasser und Yáng
癸 chin. guĭ, jap. mizunoto (水の弟) oder ki: Wasser und Yīn
Die 12 Tierzoacha
子 zĭ: Ratte (鼠 shŭ), siehe Johr vu dr Ratte
丑 chŏu: Büffel (牛 niú), siehe Johr vum Ochs/Büffu
寅 yín: Tiger (虎 hŭ), siehe Johr vum Tiger
卯 măo: Has (兔 tù), siehe Johr vum Has
辰 chén: Dracha (龍 lóng), siehe Johr vum Dracha
巳 sì: Schlange (蛇 shé), siehe Johr vu dr Schlange
午 wŭ: Ross (馬 mă), siehe Johr vum Ross
未 wèi: Schof (羊 yáng), siehe Johr vum Schof
申 shēn: Aff (猴 hóu), siehe Johr vum Aff
酉 yŏu: Guller (鷄 jī), siehe Johr vum Guller
戌 xū: Hund (狗 gŏu), siehe Johr vum Hund
亥 hài: Schwii (猪 zhū), siehe Johr vum Schwii
Weblink
Generierung eines chinesischen Kalenders als EPS, HTML, JPEG, PDF (free)
The Mathematics of the Chinese Calendar
The Mathematics of the Chinese Calendar (PDF, Details)
Da Chinesische Kalenda (Dr. Bernhard Peter)
Chinesische Fiirtäg
Erstellung vo dim oagana chinesischa Horoskop
!
Kategorie:Kalender